หมูกระป๋อง เป็นร้านบุฟเฟ่ต์ย่านนครชัยศรี ด้วยวัตถุคุณภาพ ราคาไม่แพง จึงได้รับความนิยมเป็นอย่างมากค่ะ ร้านเปิดให้บริการตั้งแต่ 16.00-22.00น. ไปตอน4โมงเย็นกว่าๆ ลูกค้าก็เริ่มเยอะพอสมควรค่ะ บริเวณร้านค่อนข้างร่มรื่น อากาศถ่ายเทดี เป็นopen air ไม่มีเครื่องดูดควัน พนักงานแนะนำดีมาก บริการรวดเร็ว บุฟเฟ่ต์ราคาหัวละ 289บาท/คน ถ้าcheck in & share ใน FB จะลดราคาให้คนละ 5 บาทค่ะ อาหารสั่งได้ไม่อั้นแต่ต้องกินให้หมดในเวลา 1ชั่วโมง30นาที เมนูไม่หลาหลายมากนัก แต่วัตถุดิบคุณภาพดีใช้ได้ เมนูที่ชอบคือ กุ้ง(กุ้งที่นี่ตัวไม่ค่อยใหญ่แต่สดหวานอร่อยดีค่ะ กินแค่กุ้งก็คุ้มแล้ว^^)  ปีกไก่หมักซอส(อร่อยดี แนะนำเลย)  สลัดผักไฮโดรไข่กุ้งเกี้ยวกรอบ(อร่อยมากกกกกกก ผักสดน้ำสลัดหอมอร่อย เบิ้ลหลายที่เลยค่ะ)  เมนูพิเศษเป็นกล้วยทอดค่ะ เค้าใช้แป้งปอเปี๊ยะห่อกล้วยเอาไปทอดกรอบราดด้วยน้ำผึ้ง อร่อยมากกก ส่วนพวกเนื้อ,หมูก็สดดี แต่จิ๊ดว่าเค้าแล่บางไปหน่อยค่ะ สุกไวแต่มันไม่ค่อยได้รสสัมผัส น้ำจิ้มที่นี่มีให้เลือก 3แบบ คือ น้ำจิ้มซีอิ๊วญี่ปุ่น น้ำจิ้มแจ่ว น้ำจิ้มซีฟู้ด มีน้ำชาบริการฟรี ส่วนน้ำเปล่า น้ำอัดลมก็ขวดละ 12 บาท ร้านนี้ถือเป็นร้านบุฟเฟ่ต์ดีๆอีกหนึ่งร้าน ที่อยากแนะนำค่ะ